Diari Oficial de la Generalitat Valenciana


Sumari del DOGV 6535, del 03-06-2011 (2011/6245)

RESOLUCIÓ de 23 de maig de 2011, del conseller de Medi Ambient, Aigua, Urbanisme i Habitatge, per la qual s'aprova el Pla Local de Prevenció d'Incendis Forestals de la Vall de Almonacid.
------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6535

Data del DOGV
:   03-06-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/6245


Data del document
:   23-05-2011

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * administració local

RESOLUCIÓ de 23 de maig de 2011, del conseller de Medi Ambient, Aigua, Urbanisme i Habitatge, per la qual s'aprova el Pla Local de Prevenció d'Incendis Forestals de la Vall de Almonacid. [2011/6245]  
La Llei 3/93, Forestal, de 9 de desembre, de la Comunitat Valenciana, estableix en l'article 55.3 que les entitats locals amb terrenys forestals al seu territori poden redactar plans locals de prevenció d'incendis, que són obligatoris per a les situades a zones d'alt risc d'incendis forestals.  
Igualment el Pla de Prevenció d'Incendis Forestals del Parc Natural de la Serra d'Espadà aprovat per Resolució del conseller de Territori i Habitatge de 22 de maig de 2006 (DOCV núm. 5570, de 31.05.2006), el qual té caràcter director en la matèria de prevenció d'incendis forestals en l'àmbit del parc, estableix entre les línies d'actuació principals el foment de l'elaboració dels plans locals de prevenció d'incendis forestals dels municipis totalment o parcialment inclosos en l'àmbit del parc natural, com és el cas del la Vall de Almonacid.  
  
En aquest sentit, el Pla Local de Prevenció d'Incendis Forestals de la Vall de Almonacid s'ha elaborat a l'empara de l'Ordre de 17 de desembre de 2007, de la Conselleria de Medi Ambient, Aigua, Urbanisme i Habitatge, la qual ha establit en l'annex V ajudes per a la redacció de plans locals de prevenció d'incendis forestals.  
El pla local de prevenció d'incendis forestals és una peça clau en la planificació de les mesures de prevenció d'incendis forestals, que s'articula en diferents nivells, des de l'àmbit de tota la Comunitat Valenciana fins al municipi.  
El Reglament de la Llei 3/1993, Forestal, de la Comunitat Valenciana, aprovat pel Decret 98/1995, de 16 de maig, del Govern Valencià, estableix clarament els continguts mínims que ha de contenir un pla local de prevenció, que són: descripció física, econòmica i sociològica del municipi, inventari i divisió en zones en funció del risc d'incendis, àrees d'especial protecció i prioritat de defensa, ordenances i normes d'aplicació municipal, inventari de mitjans propis i mobilitzables, protocol d'actuació en funció dels distints graus d'alerta d'incendi i cartografia referent als punts anteriors.  
  
El Pla Local de Prevenció d'Incendis Forestals de la Vall de Almonacid (Castelló) va ser aprovat pel Ple de l'Ajuntament en la sessió ordinària de data 15 de abril de 2011, i traslladat a la Direcció Territorial de Castelló de la Conselleria de Medi Ambient, Aigua, Urbanisme i Habitatge.  
D'acord amb l'anterior, vist que el pla compleix el que disposa la legislació vigent en la matèria, i a proposta de la directora general de Gestió de Medi Natural, resolc:  
  
Article u. Aprovació del pla  
Aprovar el Pla Local de Prevenció d'Incendis Forestals de la Vall de Almonacid (Castelló) com a directriu tècnica en la matèria en l'àmbit del municipi.  
El pla està estructurat en els blocs següents:  
1. Antecedents.  
2. Introducció: presentació. Objectius. Situació. Marc legal.  
3. Descripció física, econòmica i sociològica del municipi: medi físic. Medi biòtic. Medi socioeconòmic.  
4. Risc d'incendi: introducció. Risc estadístic. Risc d'ignició. Risc de propagació.  
5. Estudi de les àrees d'especial protecció: introducció. Objectius. Descripció de les àrees amb prioritat de defensa. Conclusions.  
6. Inventari de mitjans propis i mobilitzables: mitjans propis. Mitjans mobilitzables.  
7. Propostes d'actuacions: proposta d'infraestructures. Proposta de prevenció de causes.  
8. Protocol d'actuació front als diferents graus d'alerta: objectius. Nivells de preemergència. Actuacions. Procediments d'actuació.  
9. Ordenances i normes d'aplicació municipal: àmbit. Normes en matèria d'ús del foc per a l'eliminació de restes agrícoles. Ús recreatiu. Circulació de vehicles. Activitats lúdicofestives. Línees elèctriques.  
  
10. Planificació temporal de les actuacions: resum del pressupost. Programació temporal i econòmica. Finançament.  
Annexos: risc d'incendi. Propostes de actuació. Pla local de cremes. Règim de subvencions. Valoració econòmica. Normativa.  
  
Així mateix, disposa d'una referència cartogràfica completa dels diferents aspectes tractats en els blocs anteriors.  
  
Article dos. Caràcter subsidiari  
Les disposicions contingudes en el Pla Local de Prevenció d'Incendis Forestals de la Vall de Almonacid constitueixen la directriu tècnica en aquesta matèria en l'àmbit del municipi, sense perjudici del seu caràcter subsidiari en l'aplicació a les establides en el Pla de Prevenció d'Incendis Forestals del Parc Natural de la Serra d'Espadà aprovat per Resolució del conseller de Territori i Habitatge, de 22 de maig de 2006 (DOCV núm. 5570, de 31.05.2006), del marc legislatiu propi del parc natural, el Pla d'Ordenació dels Recursos Naturals aprovat segons Decret 218/1997, de 30 de juliol, del Govern Valencià. (DOGV núm. 3075, de 10.09.97), i el Pla Rector d'Ús i Gestió aprovat pel Decret 59/2005, d'11 de març, del Consell de la Generalitat, [2005/X2990] (DOGV número 4969, de data 18.03.2005), com també de la normativa general de prevenció d'incendis forestals.  
  
  
Article 3. Vigència del pla  
Amb caràcter general, el pla té una vigència de 15 anys, amb revisions parcials cada 5 anys.  
  
Article 4. Modificacions del pla local de cremes  
Es faculta el director territorial de la Conselleria de Medi Ambient, Aigua, Urbanisme i Habitatge a Castelló perquè, dins l'àmbit de les seues competències, puga aprovar posteriors modificacions de les disposicions previstes en el pla local de cremes inclòs dins de la normativa d'aquest pla local de prevenció d'incendis forestals.  
  
  
Contra aquesta resolució, que entrarà en vigor l'endemà de la publicació en el Diari Oficial de la Comunitat Valenciana, les persones interessades poden interposar recurs contenciós administratiu en el termini de dos mesos comptadors a partir de l'endemà de la publicació davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que disposen l'article 10 i concordants de la Llei Reguladora de la Jurisdicció Contenciosa Administrativa.  
Tot això sense perjudici de la interposició del recurs potestatiu de reposició davant del conseller de Medi Ambient, Aigua, Urbanisme i Habitatge, en el termini d'un mes des de l'endemà de la publicació en el Diari Oficial de la Comunitat Valenciana, d'acord amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.  
  
  
  
DISPOSICIÓ TRANSITÒRIA  
  
Una vegada elaborat i aprovat el pla de prevenció d'incendis forestals de la demarcació forestal a què pertany la Vall de Almonacid (Castelló), el pla local de prevenció d'incendis forestals ha d'adaptar-se en un termini de 6 mesos al que dispose el pla de prevenció de demarcació del qual serà subsidiari.  
  
València, 23 de maig de 2011.- El conseller de Medi Ambient, Aigua, Urbanisme i Habitatge, i vicepresident tercer del Consell: Juan Gabriel Cotino Ferrer.